પરમાણુવાદનો સિદ્ધાંત આપનાર ૠશિ (વિદ્વાન) કણ્વ નહીં પણ ‘કણાદ’ હતા. ‘કણ’ પરથી આ નામ બન્યું છે. સવાલ એ નથી કે આપણે ત્યાં પરમાણુવાદ હતો કે નહીં. સવાલ એ છે કે આ નિરીશ્વરવાદી ચિંતન બહુ જલદી લુપ્ત થઈ ગયું. આવું કેમ બન્યું? હવે આજે એમ કહીએ કે પરમાણુવાદ પણ આપણે શોધ્યો તે કેમ ચાલે? હતા, એ શોધનારા, પરંતુ એમને માનનારા નહોતા અને કચડી નાખનારા ઘણા હતા, આપણા સાંખ્ય, ન્યાય, વૈશેષિક દર્શનોમાં પણ પાછલે બારણેથી આધ્યાત્મિકતા ઘુસી ગઈ અને તર્ક આધારિત વિચારોનાં મૂળિયાં નબળાં કરી નાખ્યાં. આજે આધુનિક વાતો સાંભળીએ ત્યારે બોલીએ કે આપણે ત્યાં આ હતું. પણ કેમ દીર્ઘજીવી ન રહ્યું એની તો કદી વાત જ કરવાની આપણી તૈયારી નથી હોતી.